open-index/open-wikipedia-markdown huggingface dataset:
Mies vailla tasa-arvoa

**Mies vailla tasa-arvoa** on syksyllä 2007 julkaistu Arno Kotron ja Hannu T. Sepposen toimittama kirjoituskokoelma miesasiasta. Kirjassa on 29 artikkelia, joiden kirjoittajina ovat muun muassa Matti RImpelä, Ilkka Taipale, Pekka Sauri, Hannu Raittila, Esa Sariola, Hannu Lauerma ja Ralf Sund. Miesnäkökulmasta kirjoitetut aiheet vaihtuvat pikkupoikien ympärileikkauksesta sosiaalityön vinoutumien tai isyyden tieteellisen väheksymisen kautta äärifeminismin lähtökohtien kritisointiin.

Kirjoituskokoelma väittää, että yhteiskunnassa on elämänalueita, joissa miehet ovat naisia huonommassa asemassa, ja virallisen tasa-arvopolitiikan tulisi käsitellä näitäkin kysymyksiä. Kirjassa tuodaan esille, kuinka yleiset uskomukset ovat usein huteria. Lähisuhdeväkivalta on virallisissakin yhteyksissä usein sama asia kuin naisiin kohdistuva väkivalta. Hokema naisen eurosta 80 senttinä ei pidä paikkaansa.

## Lähteet
* 

## Aiheesta muualla
* Arno Kotro: Miesasiamiehelllä on asiaa. City-lehti 17/2007.
* Esa Mäkinen: Miesasia-antologia syyttää tasa-arvokeskustelua vääristyneeksi Helsingin Sanomat 17.9.2007.
* Jussi K. Niemelä: Murtuvatko myytit? Skeptikko 3/2008.
Ben Kweller

**Ben Kweller** (s. 16. kesäkuuta 1981) on yhdysvaltalainen rockmuusikko.

## Ura
### Alkuvuodet

Ben Kweller aloitti uransa vuosina 1993-1998 vaikuttaneen grunge-yhtyeen Radishin nokkamiehenä, toimien laulajakitaristina. Radishin musiikkia on verrattu sekä Nirvanaan että Rolling Stone Magazineen ja Ben Kweller oli 15-vuotias, kun levy-yhtiö Mercury Records tarjosi heille levytyssopimusta. Radishiin kuuluivat Ben Kwellerin lisäksi rumpali John Kent ja basisti Bryan Blur. Albumeita bändille kertyi tasan kaksi, Dizzy vuonna 1995 ja Restraining Bolt vuonna 1997.

### Sooloura

Kweller siirtyi Radishin jälkeen soolouralle. Kaikki alkoi hänen muutettuaan 19 vuotta täytettyään New Yorkiin tyttöystävänsä Liz Smithin kanssa. Kweller keikkaili akustisesti ja julkaisi yhteensä neljä EP:tä. Vuonna 2001 hän sai levytyssopimuksen ATO Recordsilta ja julkaisi EP Phone Homen, viidennen EP:nsä. 
Marraskuussa vuonna 2002 hänen ensimmäinen studioalbuminsa Sha Sha julkaistiin. Kyseiseltä levyltä ilmestyi yhteensä kolme singleä, joista eniten Kwellerin uraa on edistänyt niistä ensimmäinen, Wasted & Ready. Syynä siihen oli kappaleen saama valtava radiosoitto.

### Muut projektit
The Bens on Ben Kwellerin, Ben Foldsin ja Ben Leen yhteisen projektin nimi. He keikkailivat yhtenä ryhmänä vuonna 2003 The Bens Rock Over Australia -kiertueella ja levyttivät neljä kappaletta sisältävän EP:n. Näistä kappaleista suurimman suosion on saanut Just Pretend, joka ylsi levyn ilmestymisvuonna jopa listalle Triple J Hottest 100. Enempää musiikkia he eivät ole sen jälkeen tehneet saatikka keikkailleet yhdessä, vaikka huhuja näiden asioiden suhteen on ollut liikkeellä.

## Diskografia

**Albumit**
**[[Sha Sha]]* (2002)
**[[On My Way (Ben Kwellerin albumi)|On My Way]]* (2004)
**[[Ben Kweller (albumi)|Ben Kweller]]* (2006)
**[[Changing Horses]]* (2008)

**Ep:t**
*Melange (1999)
*Sha Sha (2000)
*Bromeo (2000)
*Freak Out, It's Ben Kweller (2000)
*EP Phone Home (2001)
*Sundress (2006)
*Live and Solo from the Artists Den (2007)

**Singlet**
*"Wasted & Ready" (2002)
*"Commerce, TX" (2003)
*"Falling" (2003)
*"The Rules" (2004)
*"Sundress" (2006)
*"Penny On The Train Track" (2006)

## Aiheesta muualla

* Ben Kwellerin virallinen kotisivu 
* Ben Kweller MySpace-sivustolla 
* Ben Kweller Jared Wilsonin haastattelemana
Kjell Grede

**Kjell Birger Grede** (12. elokuuta 1936 – 15. joulukuuta 2017) oli ruotsalainen elokuvaohjaaja ja -käsikirjoittaja. Hänen töidensä joukossa ovat *[[Hugo ja Josefin]]* (1967), *[[Hyvää iltaa, herra Wallenberg]]* (1990) ja *[[Kehystetty rakkaus]]* (2003).

Grede sai neljä Guldbaggea ja oli ehdolla Cannesin Kultaisen palmun sekä Berliinin Kultaisen karhun saajaksi. Hänet palkittiin myös Venetsian elokuvajuhlilla.

Grede oli naimisissa näyttelijä Bibi Anderssonin kanssa 1960–1973.

## Lähteet

## Aiheesta muualla
*
Mulamit

**Mulamit** (, pinyin: Mùlǎozú) ovat Kiinassa asuva etninen kansa, jotka kuuluvat Kiinan etnisiin ryhmiin. Vuoden 2010 väestönlaskennan mukaan heitä oli yhteensä 216&nbsp;257. Mulamit asuvat pääasiassa Guangxin autonomisella alueella ja siellä erityisesti Luochengin mulamien autonomisessa piirikunnassa. Heitä löytyy myös tätä piirikuntaa ympäröivistä Yishanin, Liuchengin, Du’anin, Xinchengin, Hechin ja Huanjiangin piirikunnista.

Mulamin kielen piirteistä päätellen mulamien on arveltu olevan läheistä sukua dongeille ja maonaneille. Heidän kulttuurissaan on myös yhtäläisyyksiä zhuangien kanssa. Kielelle ei ole kehitetty kirjoitusjärjestelmää ja lukutaitoistet mulamit osaavat yleensä kirjoittaa ja lukea mandariinikiinaa. Kiinan kielen paikalliset murteet toimivat myös puhekielenä mulamin ohella.

Han-kiinalaiset ulottivat valtansa mulamien alueille 1200-luvulla. Vuodesta 1271 eteenpäin mulamit velvoitettiin tuottamaan vuosittain tietty määrä viljaa tuolloin hallinneen Qing-dynastian hallinnolle. Vaikka tarkempi tapa hallita paikallista väestöä on sittemmin muuttunut, on han-kiinalaisilla edelleen hallitseva alue alueen taloudessa.

Suurin osa mulameista harjoittaa elinkeinonaan maanviljelystä ja he kasvattavat esimerkiksi riisiä, maissia, perunaa, puuvillaa ja vihanneksia. Mulamikylät on rakennettu tavallisesti laaksoihin tai loiville kukkuloille. Talot ovat yksikerroksisia ja niissä asuu usein kaksi sukupolvea. Song-dynastian aikana mulamien keskuuteen levisivät buddhalaisuus ja taolaisuus. Myös tätä edeltänyt perinteinen animistinen uskonto on säilynyt näihin päiviin saakka.

## Lähteet
Franciszek Pieczka

**Franciszek Maksymilian Pieczka** (18. tammikuuta 1928 – 23. syyskuuta 2022) oli puolalainen näyttelijä. Hän sai mainetta niin teatterissa kuin televisiossa ja elokuvissakin.

Pieczka nousi 1960-luvun loppupuolella Puolan tunnetuimpien näyttelijöiden pariin, sillä hän näytteli suositussa televisiosarjassa *[[Panssaripartio]]* (1966–1970). 1970-luvulla hän näytteli monissa arvostetuissa puolalaiselokuvissa. Pieczka esiintyi muun muassa Kazimierz Kutzin elokuvassa *[[Helmi kruunussa]]*, kahdessa Andrzej Wajdan elokuvassa, Jerzy Hoffmanin *[[Vedenpaisumus (elokuva)|Vedenpaisumuksessa]]* ja Krzysztof Kieślowskin *[[Arpi (elokuva)|Arvessa]]*. Puolalaistuotantojen lisäksi Pieczka näytteli esimerkiksi Kjell Greden ruotsalaisessa elokuvassa *[[Hyvää iltaa, herra Wallenberg]]* (1990). 

Pieczka voitti Puolan elokuvajuhlilla parhaan miespääosanäyttelijän palkinnon kahdesti (1976 ja 1993). Ensimmäinen tuli *Arvesta* ja toinen elokuvasta *Jancio Wodnik*. Lisäksi hän voitti Chicagon kansainvälisillä elokuvajuhlilla hopea-Hugon vuonna 1968 ja oli ehdolla Tšekin leijonan saajaksi vuonna 1995.

## Lähteet

## Aiheesta muualla
*
Jerzy Hoffman

**Jerzy Julian Hoffman** (s. 15. maaliskuuta 1932 Krakova) on puolalainen elokuvaohjaaja ja -käsikirjoittaja. Hänen töidensä joukossa on *[[Vedenpaisumus (elokuva)|Vedenpaisumus]]* (*Potop*, 1974), joka oli Oscar-gaalassa ehdolla parhaaksi vieraskieliseksi elokuvaksi, sekä *[[Tulella ja miekalla (elokuva)|Tulella ja miekalla]]*.

## Kirjallisuutta
*Puukko, Martti: ”Tulella ja miekalla, palaako puolalainen elokuva”, Jerzy Hoffmanin haastattelu. *Filmihullu* 4/1999.

## Aiheesta muualla
*
Piero Palermini

**Piero Palermini** (18. syyskuuta 1925 – 28. tammikuuta 1996) oli italialainen näyttelijä. Hän syntyi Roomassa ja esiintyi elokuvissa 1940-luvun alusta saakka. Näiden varhaisten elokuvien joukossa ovat *[[Un pilota ritorna]]* (1942) ja *[[Inviati speciali]]* (1943). Palermini jatkoi uraansa tulevina vuosikymmeninä; hänellä oli rooleja muiden muassa historiallisissa elokuvissa.  

## Lähteet

## Aiheesta muualla
*
Siniset sarvet

**Siniset sarvet** () oli ryhmä georgialaisia symbolistisia runoilijoita ja proosakirjailijoita, jotka hallitsivat Georgian kirjallisuutta 1920-luvulla. Ryhmä perustettiin nuorten ja lahjakkaiden kirjailijoiden piiriksi Kutaisin kaupungissa vuonna 1915, ja se joutui neuvostohallinnon sortamaksi 1930-luvun alussa.

Ryhmä sai alkunsa Kutaisissa Länsi-Georgiassa (silloisessa Venäjän keisarikunnassa), joka toimi silloin Georgian avantgarden keskuksena. Sen jäseniin kuuluivat ryhmän perustaja ja oppi-isä Grigol Robakidze, Titsian Tabidze, Paolo Iašvili, Valerian Gaprindašvili, Kolau Nadiradze, Šalva Apkhaidze, Nikolo Mitsišvili, Ražden Gvetadze, Levan Meunargia, Ali Arsenišvili, Sandro Tsirekidze, Giorgi Leonidze, Sergo Kldiašvili ja Šalva Karmeli. Myös Georgian suurin 1900-luvulla elänyt runoilija Galaktion Tabidze kuului ryhmään, mutta erosi siitä pian. Myös ajan johtava georgialainen taidemaalari Lado Gudiašvili oli tiiviissä yhteydessä ryhmään ja kuvitti usein heidän julkaisujaan.

Sinisten sarvien liike oli reaktio Georgian kirjallisuuden realismiin. Se teki debyyttinsä muodikkaiden symbolismin ja dekadenssin liikkeiden ajamana vuonna 1916, kun kirjallisuuslehti *Tsisperi qantsebi* ( "Siniset sarvet") ilmestyi ensimmäisen kerran. Ryhmä sai nopeasti suosiota yrittäessään onnistuneesti uudistaa ja länsimaistaa georgialaista runoutta. Vaikka Siniset sarvet alkuvuosinaan hyökkäsivätkin pahamaineisesti Georgian kirjallisuuden klassikoita vastaan, heidän runoutensa säilyi nationalistisena, joskin ranskalaisvaikutteisena. Heidän radikaalit kokeilunsa kukoistivat Georgian itsenäisyyden aikana vuosina 1918–1921. Vaikka johtavat Sinisten sarvien kirjailijat yrittivätkin myöhemmin puolivillaisesti sopeutua uuteen hallintoon, ryhmää kohtaan esitettiin kritiikkiä ja sitä painostettiin kun Georgiaan oli perustettu neuvostohallitus vuonna 1921. Ryhmä erosi Georgian kirjailijaliitosta lokakuussa 1921 muodostaakseen vaihtoehtoisen yhdistyksen, mutta se hajotettiin vuosina 1931–1932. Monet ryhmän jäsenistä tekivät sovinnon neuvostoviranomaisten kanssa, ja heitä ylistettiin "itsensä vapauttamisesta dekadenssista" ja "merkittävästä roolistaan Georgian neuvostokirjallisuuden kehityksessä". Kuitenkin johtavien Sinisten sarvien jäsenten kohtalo oli traaginen: Šalva Karmeli kuoli tuberkuloosiin 24-vuotiaana vuonna 1923, ja hänen hautansa Kutaisissa joutui pian bolševikkien tuhoamaksi. Titsian Tabidze ja Nikolo Mitsišvili teloitettiin ja Paolo Iašvili ampui itsensä suuren puhdistuksen aikana vuonna 1937; Sergo Kldiašvili ja Kolau Nadiradze pelastuivat vain sattumalta, kun heidän kuulustelijansa pidätettiin ja heitä koskevat tiedot hukattiin. Grigol Robakidze oli aiemmin paennut Saksaan lähestyvää pidätystään. Vainot ja pakotettu konformismi syöksivät Galaktion Tabidzen masennukseen ja alkoholismiin, ja seurauksena oli itsemurha vuonna 1959.

## Lähteet

*Rayfield, Donald (2000), *The Literature of Georgia: A History*. Routledge, 
*Seymour-Smith, Martin (1985), *The New Guide to Modern World Literature*. P. Bedrick Books, 
*Lang, David Marshall (1962), *A Modern History of Georgia*. London: Weidenfeld and Nicolson.
John Mackey (piispa)

**John Mackey** (11. tammikuuta 1918 Bray, Irlanti – 20. tammikuuta 2014 Auckland, Uusi-Seelanti) oli katolinen kirkonmies. Hän syntyi Irlannissa, mutta opiskeli Uudessa-Seelannissa, jossa loi myös uransa.

Mackey sai pappisvihkimyksensä 23. marraskuuta 1941 ja toimi Aucklandin hiippakunnan piispana vuosina 1974–1983.

Mackey julkaisi kirjat *Reflections on Church History*, *The Making of a State System* ja *Looking at Ourselves (The Church moving towards the third millennium)*.

## Lähteet
William Friese-Greene

**William Friese-Greene** (7. syyskuuta 1855 Bristol – 5. toukokuuta 1921 Lontoo) oli brittiläinen valokuvaaja ja keksijä. Hän on kiistelty hahmo elokuvan varhaisessa historiassa.

## Lähteet
Joshua LeBar

**Joshua LeBar** (s. 27. syyskuuta 1979 Cincinnati, Ohio) on yhdysvaltalainen näyttelijä, joka tuli tunnetuksi vierailevastaroolistaan Entouragessa. Hän myös vierraillut televisiosarjoissa Seitsemäs taivas, Käytäväpeliä ja . LeBar on lisäksi Flash Thompsonin äänenä vuoden 2008 animaatiosarjassa Hämmästyttävä Hämähäkkimies.

LeBar opiskeli Stand up -komiikkaa Middlesex yliopistossa.

## Aiheesta muualla
* TV.com 
* Voice Chasers
Perälän rautatieasema

**Perälän rautatieasema** () on lakkautettu rautatieasema Suomen rataverkkoon kuuluvalla rataosuudella Seinäjoki–Kaskinen. Siellä radasta haarautui aikaisemmin myös Kristiinankaupunkiin johtanut rata, joka on nykyisin purettu. Thure Hellströmin suunnittelema jugendtyylinen asema sijaitsee Teuvan Perälän kylässä. Ensimmäinen juna saapui Perälään syksyllä 1911 ja väliaikainen liikenne Seinäjoki–Perälä aloitettiin 15. marraskuuta 1911. 

Henkilöliikenne välillä Seinäjoki–Kristiinankaupunki lakkautettiin 25. toukokuuta 1968.

## Lähteet
Frida

**Frida** on ruotsalaisperäinen naisen etunimi. Nimi on lyhentymä germaanisista nimistä, joiden alkuosa *frid* (nykyruotsiksi *fred*, saksaksi *Fried*) tarkoittaa rauhaa.  Fridan nimipäivää vietetään suomenruotsalaisen almanakan mukaan 29. joulukuuta. Suomenkielisessä almanakassa samalla päivällä on nimi Rauha.

Suomessa nimi Frida on Digi- ja väestötietoviraston tietojen mukaan annettu huhtikuuhun 2025 mennessä 3&nbsp;284 naiselle ja muutamalle miehelle.

## Tunnettuja Fridoja
* Frida Abrahamsson (s. 1994), ruotsalainen jalkapalloilija
* Frida Amundsen (s. 1992), norjalainen laulaja ja lauluntekijä
* Frida Boccara (1940–1996), marokkolaissyntyinen ranskalainen laulaja
* Frida Erkers (s. 1992), ruotsalainen maastohiihtäjä 
* Frida Hallgren (s. 1974), ruotsalainen näyttelijä
* Frida Hansdotter (s. 1985), ruotsalainen alppihiihtäjä ja pujottelun olympiavoittaja
* Frida Hansen (1855–1931), norjalainen kudontataiteilija
* Frida Hyvönen (s. 1977), ruotsalainen muusikko
* Frida Hämäläinen (s. 2000), suomalainen aitajuoksija
* Frida Kahlo (1907–1954), meksikolainen taidemaalari
* Frida Karlsson (s. 1999), ruotsalainen maastohiihtäjä
* Frida Kern (1891–1988), itävaltalainen säveltäjä
* Frida Lindholm (s. 2004), suomalainen jalkapalloilija
* Frida Lyngstad (s. 1945), ruotsalaisen pop-yhtye Abban laulaja
* Frida Maanum (s. 1999), norjalainen jalkapalloilija
* Frida Nevalainen (s. 1987), ruotsalainen jääkiekkoilija
* Frida Nilsson (s. 1979), ruotsalainen lastenkirjailija
* Frida Palmér (1905–1966), ruotsalainen tähtitieteilijä
* Frida Peltonen (s. 1999), suomalainen jalkapalloilija
* Frida Sigfrids (s. 1996), suomalainen järjestöjohtaja, mediahenkilö ja RKP:n poliitikko
* Frida Sjöblom (1853–1937), suomalainen opettaja ja siveellisyystyön tekijä
* Frida Skybäck (s. 1980), ruotsalainen kirjailija
* Frida Uhl (1872–1943), itävaltalainen kirjailija, kriitikko ja kääntäjä
* Frida Vigdorova (1915–1965), neuvostoliittolainen kirjailija
* Frida Westman (s. 2001), ruotsalainen mäkihyppääjä
* Frida Winnerstrand (1881–1943), ruotsalainen näyttelijä
* Frida Ånnevik (s. 1984), norjalainen laulaja
* Frida Östberg (s. 1977), ruotsalainen jalkapalloilija

## Lähteet

## Aiheesta muualla
Verenjano

**Verenjano** (*The Hunger*) on vuonna 1983 ensi-iltansa saanut englanninkielinen kauhuelokuva. Sen on ohjannut Tony Scott, ja pääosissa ovat Susan Sarandon, Catherine Deneuve ja David Bowie.

Ohjaaja Tony Scottia kiinnostavien elokuvaprojektien joukossa oli filmatisointi Anne Ricen romaanista *[[Veren vangit]]* (*Interview with the Vampire*). MGM-elokuvayhtiö halusi kuitenkin tehdä toisen vampyyrielokuvan, *Verenjanon* (*The Hunger*, 1983), eikä Scott saanut yhtiötä vakuutettua *Veren vangit* -elokuvan kannattavuudesta. Niinpä hän suostui ohjaamaan *Verenjanon*. Scott päätti laittaa tähän kaikki ne visuaaliset ideansa, joita hän oli kehitellyt *Veren vangit* -elokuvaa varten. Vuonna 1982 alkoivat *Verenjanon* kuvaukset.

Elokuvan pääosissa ovat David Bowie ja Catherine Deneuve manhattanilaisina rikkaina vampyyreina, jotka etsivät parannusta Bowien hahmon nopealle ikääntymiselle. Elokuvaa pidettiin visuaalisesti upeana, mutta kriitikot tyrmäsivät sen ja katsojaluvut olivat huonot. *Verenjano* on sittemmin saavuttanut kulttisuosiota. Tony Scott sai seuraavan ohjaustyönsä vasta kaksi ja puoli vuotta myöhemmin.

## Arvioita
*[[Video-opas|Video-oppaassa]]* vuodelta 1994 Kari Salminen kutsuu elokuvaa ylenpalttisten irtokuvien sarjaksi, jossa tarina jää taustalle. Hän antaa *Verenjanolle* kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* sanoo elokuvan muistuttavan unissakävelyä ja antaa sille kaksi tähteä neljästä.

## Lähteet
Armazi

**Armazi** () voi tarkoittaa:

*Armazi, muinainen kaupunki Georgiassa
*Armazi, esikristillinen georgialainen jumala
*Armazi, 800-luvun kirkko Georgiassa
Lim Giong

**Lim Giong** (; s. 7. kesäkuuta 1964 Changhua) on taiwanilainen näyttelijä ja muusikko. Hän on paitsi elektronisen musiikin esittäjä, myös useiden elokuvien musiikin säveltäjä. Näyttelijänä hän on esiintynyt esimerkiksi Hou Hsiao-Hsienin elokuvissa. 

## Aiheesta muualla
*
Armazi (jumala)

**Armazi** () oli keskiaikaisten georgialaisten kronikoiden mukaan Kartlin (klassisten lähteiden Iberian) muinaisten georgialaisten esikristillisen pantheonin pääjumala. 

Georgian kirjallisessa perinteessä Kartlin ensimmäisen kuninkaan Parnavaz I:n (jonka sanotaan hallinneen noin vuosina 299–234 eaa.) kerrotaan kohottaneen Armazin jumalankuvan vuorelle pääkaupungissaan ja rakentaneen samannimisen linnoituksen. 800- ja 900-lukujen hagiografinen teos "*Ninon elämä*" kuvaa Armazin patsasta "pronssiseksi mieheksi; hänen vartaloonsa oli kiinnitetty kultainen ketjuhaarniska, hänen päässään oli vahva kypärä; silmiksi hänelle oli laitettu smaragdit ja beryllit, käsissään hän piteli salaman tavoin kiiltävää sapelia, ja se kääntyi hänen käsissään". Saman kertomuksen mukaan sen kohde, 300-luvun georgialaisten kastaja Pyhä Nino, todisti patsaan vihkimiseksi pidettyä suurta juhlaa, ja kun hän alkoi rukoilla, salama poltti idolin Jeesuksen armosta.

Georgialaisia keskiaikaisia aikakirjoja ja paikannimeä Armazi lukuun ottamatta aikalaislähteitä esikristillisistä georgialaisista jumalista ei ole. Nimellä "Armazi" voi kuitenkin olla yhteys Iranin ja/tai Anatolian kulttuureihin. Nykyiset tutkijat eivät ole yksimielisiä Armazin alkuperästä. Se saattoi olla yhteydessä zarathustralaisuuden pääjumalaan Ahura Mazdaan, ja arkeologiset todisteet viittaavatkin zarathustralaisuuden levinneen muinaiseen Georgiaan. Toisaalta georgialainen historioitsija Giorgi Melikišvili on ehdottanut vakuuttavaa teoriaa, jonka mukaan Armazi oli heettiläisen mytologian Kuun jumalan Arman paikallinen variantti. Akateemikko Ivane Džavakhišvili on aiemmin osoittanut, että varhaiset georgialaiset kunnioittivat Kuuta pääjumalanaan, ja Kuun kultti myöhemmin yhdistyi kristityn Pyhän Yrjön kultin kanssa. Pyhää Yrjöä on pidetty Georgian suojeluspyhimyksenä keskiajalta saakka. Niinpä Armazi saattoi olla synkreettinen jumala, joka edusti paikallisten georgialaisten, iranilaisten ja anatolialaisten elementtien yhdistelmää.

## Lähteet

## Aiheesta muualla
*Mariam Gvelesiani: ''To Interrelations of Georgian Armaz, Armenian Aramazd and Iranian Ahuramazda''.
Merry Christmas, Mr. Lawrence

**Merry Christmas, Mr. Lawrence** () on Nagisa Ōshiman ohjaama elokuva vuodelta 1983. Sen pääosissa näyttelevät David Bowie, Tom Conti, Ryūichi Sakamoto ja Takeshi Kitano. 

Nagisa Ōshima ja Paul Mayersberg tekivät elokuvan käsikirjoituksen Laurens van der Postin omiin kokemuksiin sotavankeudesta perustuvien romaanien *The Seed and the Sower* (1963) ja *The Night of the New Moon* (1970) pohjalta.

## Arvioita
*Uuden Suomen* ja *Iltalehden* yhteisessä videoliitteessä keväällä 1984 Veli-Matti Poutanen luonnehti elokuvaa monikansalliseksi tuotannoksi harvinaisen eheäksi elokuvaksi, jossa nuorisoidolit Bowie ja Sakamoto selviytyvät rooleistaan erinomaisesti. *[[Video-opas|Video-oppaassa]]* vuodelta 1994 Ilkka Jauhiainen piti elokuvaa melodramaattisia sävyjä tavoittelevaksi kertomukseksi kulttuurien kohtaamisesta homoeroottisine jännitteineen. Hän antoi elokuvalle kaksi tähteä viidestä.

## Lähteet
* 

### Viitteet
Kyypakkaus

**Kyypakkaus** on hydrokortisonia sisältävä tabletti, joka voi auttaa joillakin ihmisillä käärmeenpuremiin sekä ampiaisen tai mehiläisen piston kivun lievittämiseen. Tabletti auttaa myös allergisiin reaktioihin. Kyypakkauksen tehokkuutta kyynpuremiin ei kuitenkaan ole tieteellisesti todistettu, minkä vuoksi pakkauksen nimi on saanut osakseen kritiikkiä. Syynä tähän ovat pieni kortikosteroidimäärä ja hidas imeytyminen mahasuolikanavasta. 

Yhdessä pakkauksessa on kolme 50 mg:n tablettia, ja aikuisen kerta-annostelu on kolme tablettia kerralla.

Kyynpureman yhteydessä tulee aina hakeutua lääkärin hoitoon. Silloin tabletin sisältämää kortisonimäärää voidaan pitää vain alustavana hoidon kannalta. Kyypakkaus ei korvaa lääkärissä annettavan vastamyrkyn tarvetta. Ampiaisen tai mehiläisen pistoksen jälkeen kyypakkausta voi myös käyttää. Mikäli pistos aiheuttaa voimakkaan reaktion tai on kaulan alueella, tarvitaan lääkärin hoitoa. Samoin huomattavan allergisille henkilöille suositellaan adrenaliinipakkauksen mukanapitoa ja välitöntä käyttöä ja nopeaa lääkärinhoitoa.

Kyypakkaus ei auta koiraa kyyn purressa.

Kyypakkaus säilyy 5 vuotta.

## Lähteet
*www.poliklinikka.fi - Kyypakkaus ei riitä pureman hoitoon 
*Fimea - kyypakkauksen pakkausseloste (PDF) 
*Fimea - kyypakkauksen valmisteyhteenveto (PDF)

### Viitteet
Munuaiskotelo

**Munuaiskotelo** () on munuaista ympäröivä tiiviistä sidekudoksesta muodostunut kalvo, joka on kiinnittynyt tiiviisti sisäpuolellaan sijaitsevaan munuaisen kuorikerrokseen. Munuaiskotelon ulkopuolella on munuaista suojaavaa rasvakudoksesta muodostunut kotelo, joka sulkee sisäänsä myös lisämunuaisen. Munuaisportin kohdalla munuaiskotelo kääntyy ja yhtyy sidekudokseen, joka peittää munuaisallasta ja munuaispikareita.

## Munuaiskotelon rakenne
Munuaiskotelo muodostuu histologisesti kahdesta kerroksesta. Ulompi kerros on muodostunut fibroblasteista ja kollageenisyistä. Sisempi kerros on muodostunut myofibroblasteista.
Vic Zhou

**Vic Zhou** (; s. 9. kesäkuuta 1981) on taiwanilainen näyttelijä, laulaja, malli ja valokuvaaja. Hän on poikabändi JVKV:n (F4) jäsen, mutta luonut myös soolouran. 

Zhou on esiintynyt esimerkiksi sarjoissa *[[Meteor Garden (vuoden 2001 televisiosarja)|Meteor Garden]]* (2001), *Meteor Garden II* (2002) ja *Mars* (2004). Hän on työskennellyt mallina muun muassa tupakoinnin vastaisen kampanjan yhteydessä.

Zhou julkaisi ensimmäisen albuminsa lokakuussa 2002.
HK Liepājas Metalurgs

**HK Liepājas Metalurgs** oli latvialainen jääkiekkoseura, joka oli toiminnassa vuosina 1998–2013. Seuran kotipaikka oli Liepāja ja kotijäähalli Olimpiskā ledus halle. Metalurgs on edelleen seitsemällä mestaruudellaan menestynein jääkiekkoseura kotimaansa sarjassa. Seura osallistui myös Itä-Euroopan jääkiekkoliigaan ja sen mentyä nurin Valko-Venäjän pääsarjaan Ekstraligaan. Hetken aikaa Metalurgsin juniorit pelasivat Venäjän nuorten jääkiekon B-sarjassa.

HK Liepājas Metalurgs voitti Latvian mestaruuden vuosina 2000, 2002, 2003, 2008, 2009, 2011 ja 2012. Vuonna 2002 mestaruus tuli myös Itä-Euroopan jääkiekkoliigassa. 

## Aiheesta muualla
*HK Liepājas Metalurgsin kotisivut
Barbie Hsu

**Barbie Hsu Hsi Yuan** (; 6. lokakuuta 1976 – 2025) oli taiwanilainen näyttelijä ja laulaja. Hänet tunnetaan esimerkiksi sarjoista *[[Meteor Garden (vuoden 2001 televisiosarja)|Meteor Garden]]* (2001), *Meteor Garden II* (2002) ja *Mars* (2004).

Hsu esiintyi muusikkona duossa siskonsa Dee Hsun kanssa.

## Lähteet

## Aiheesta muualla
*
Eisensteinin kokonaisluku

Matematiikassa **Eisensteinin luvut** ovat Gotthold Eisensteinin mukaan nimetyt kompleksiluvut, jotka ovat muotoa

:z = a + b\omega \,\!

missä *a* ja *b* ovat kokonaislukuja ja

:\omega = \frac{1}{2}(-1 + i\sqrt 3) = e^{2\pi i/3}

on ykkösen kuutiojuuri. Eisensteinin luvut muodostavat kompleksitasoon kolmiohilan toisin kuin Gaussin kokonaisluvut, jotka muodostavat neliöhilan.

## Ominaisuuksia

Eisensteinin kokonaisluvut muostavat algebrallisen lukukunnan kommutatiivisen renkaan **Q**(&omega;). Eisensteinin kokonaisluvut ovat algebrallisia kokonaislukuja, sillä *z* = *a* + *b*&omega; on pääpolynomin
:z^2 - (2a - b)z + (a^2 - ab + b^2). \,\!
juuri. Erityisesti &omega; toteuttaa yhtälön
:\omega^2 + \omega + 1 = 0. \,\!

Eisensteinin kokonaisluvun normi on sen itseisarvon neliö, eli
:|a+b\omega|^2 = a^2 - ab + b^2. \,\!
Siten Eisensteinin kokonaisluvun normi on kokonaisluku. Koska
:4a^2-4ab+4b^2=(2a-b)^2+3b^2,  \,\! 
on nollasta poikkeavan Eisensteinin kokonaisluvun normi positiivinen.

Eisensteinin kokonaislukujen muodostaman renkaan yksikköryhmä on syklinen ja sen virittää ykkösen kuudesjuuri. Ryhmä on muotoa
:{&plusmn;1, &plusmn;&omega;, &plusmn;&omega;2}
Nämä ovat ne Eisensteinin kokonaisluvut, joiden normi on 1.
Liepājas Metalurgs

**Liepājas Metalurgs** tarkoittaa seuraavia asioita:

*Liepājas Metalurgs, latvialainen urheiluseura
*HK Liepājas Metalurgs, latvialainen jääkiekkoseura
*FK Liepājas Metalurgs, latvialainen jalkapalloseura
*BK Liepājas Metalurgs, latvialainen koripalloseura
Snookerin ennätykset

Vain virallisissa snooker-tapahtumissa tehdyt suoritukset ovat virallisia lajin ennätyksiä. Kaksi pelaajaa esiintyvät näissä ennätyksissä selkeästi enemmän kuin muut: Stephen Hendry ja Ronnie O'Sullivan. Ennätykseltä vaaditaan nykyään myös, että se on suoritettu saman tyyppisellä snooker-pöydällä, kuin mitä turnauksissa olevat pöydät ovat.

## Ennätykset

### Viralliset ennätykset




### Epäviralliset ennätykset




## Lähteet
Zaden

**Zaden** () oli keskiaikaisten georgialaisten kronikoiden mukaan hedelmällisyyden jumala Kartlin (antiikin lähteiden Iberian) muinaisten georgialaisten esikristillisessä pantheonissa. Iberian kuninkaan Parnadžomin (109–90 eaa.) kerrotaan rakentaneen linnoituksen Zedazeni-vuorelle säilyttämään Zadenin kolossia, jonka sanotaan tuhoutuneen muiden esikristillisten jumalankuvien kanssa Pyhän Ninon, georgialaisten 300-luvun kristinuskoon kastajan, rukouksien kautta.   

Keskiaikaisia vuosikirjoja ja nykyistä Zedazenin paikannimeä (sanoista *Zeda Zadeni* eli "Ylempi Zaden") lukuun ottamatta aikalaislähteitä tai arkeologista todistusaineistoa Zadenin kultista ei kuitenkaan ole. Useat nykytutkijat ovat arvelleet Zadenin olleen georgialainen versio luuvien Santas-jumalasta tai heettiläisten Sandon-jumalasta, mutta myös yhteyttä zarathustralaisuuden Yazataan on ehdotettu.  

## Lähteet
Seppo Lahtinen

**Seppo Lahtinen** (s. 4. elokuuta 1967 Helsinki) on suomalainen runoilija, kääntäjä ja kustantaja. Hän perusti turkulaisen Kustannusosakeyhtiö Sammakon vuonna 1996. Lahtisen runokokoelma *Hammas* ilmestyi Nihil Interitin kustantamana vuonna 1998. *[[Helsingin Sanomat]]* valitsi sen vuoden parhaaksi runoesikoiseksi.

## Ura

Lahtinen opiskeli Turun yliopistossa sosiologiaa ja filosofiaa. Sammakko-kustantamo syntyi alun perin Lahtisen halusta suomentaa yhdysvaltalaisen runoilijan Charles Bukowskin runokokoelma *Päivät karkaavat kuin villit hevoset yli vuorten*, josta tuli ensimmäinen Sammakon julkaisema kirja. Kustannustoiminta on sittemmin kasvanut huomattavasti ja Sammakon kautta on julkaistu muun muassa Markku Intoa, Riku Korhosta, Jack Kerouacia ja Hunter S. Thompsonia. 

Vuonna 2006 Turkuseura valitsi Lahtisen kaikkien aikojen ensimmäiseksi kulttuuriturkulaiseksi. Åbo Akademin johtamisen ja organisaation professori Alf Rehn on nimittänyt Sammakkoa “maailman parhaaksi yritykseksi”. Marraskuussa 2010 Varsinais-Suomen taidetoimikunta myönsi Lahtiselle kunniamaininnan ansiokkaista kulttuuriteoista.

## Teokset
* 

## Suomennokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
Lähde

## Lähteet

## Aiheesta muualla
* Kustannusosakeyhtiö Sammakko.
* Heinilä, Anna: Sinnikäs Sammakko pomppii omia polkujaan *Unikankare.net* 6.2.2003.
* Ylen Elävä arkisto: Ginsberg ja Bukowski puntarissa (Markku Innon ja Seppo Lahtisen haastattelu)
Juovaposkitokko

**Juovaposkitokko** (*Valenciennea strigata*, ent. *Eleotris strigata*) on tokkoihin kuuluva kala.

## Koko ja ulkonäkö
Juovaposkitokko kasvaa noin 18&nbsp;cm pitkäksi. Sen vartalo on sinertävän valkoinen, pää keltainen, poskessa kulkee neonsininen vaakaraita.

## Alkuperä
Juovaposkitokkoja elää luonnossa indopasifisella merialueella Itä-Afrikasta Tuamotusaarille, pohjoisessa Riukiusaarille, etelässä Australian Sydneyyn asti, mukaan lukien Lord Howen saari. Laji viihtyy tyypillisesti riuttojen laella 1–6 metrin syvyydessä.

## Käyttäytyminen
Juovaposkitokot elävät luonnossa pareina ja kaivautuvat mielellään hiekkaan varsinkin nuorina.

## Vesiolot ja ravinto
Juovaposkitokko syö pieniä selkärangattomia, kaloja ja mätiä seulomalla pohjahiekkaa suussaan. Akvaariossa niitä ruokitaan pienillä äyriäisillä, mieluiten pakastetuilla, mutta ne saattavat oppia syömään kuivattua ruokaa.

## Lähteet

## Aiheesta muualla
*pet education
*Wet Web media
Brian Tochi

**Brian Tochi** (oik. **Brian Keith Tochihara**, s. 2. toukokuuta 1963 Los Angeles, Kalifornia) on japanilaisia sukujuuria omaava yhdysvaltalainen näyttelijä, joka tunnetaan elokuvista *[[Nörttien kosto]]*, *[[Poliisiopisto 3: Jatkokoulutuksessa]]* ja *[[Poliisiopisto 4: Korttelipoliisit]]*. Lisäksi hän oli Leonardon ääninäyttelijänä ensimmäisissä kolmessa Turtles-elokuvassa: *[[Teini-ikäiset mutanttininjakilpikonnat (vuoden 1990 elokuva)|Teini-ikäiset mutanttininjakilpikonnat]]*, *[[Teinimutanttininjakilpikonnat 2: Mönjän salaisuus]]* ja *[[Teinimutanttininjakilpikonnat 3]]*.

Tochi on myös tehnyt urallaan useita äänirooleja animaatioihin, kuten *[[The Karate Kid]]*, *[[The Real Adventures of Jonny Quest]]*, *[[Rautajätti]]*, *[[Batman of the Future]]*, *[[Johnny Bravo]]*, *[[Samurai Jack]]* ja *[[Kim Possible]]*.

Tochi valmistui Cypress High Schoolista vuonna 1977 ja opiskeli sen jälkeen yliopistoissa USC, UCLA ja UCI.

## Aiheesta muualla
* TV.com 
* Memory Alpha, the Star Trek Wiki
* Voice Chasers
Munuaispyramidi

**Munuaispyramidit** () muodostavat munuaisen ytimen perusrakenteen. Ydin jakautuu 10-15 erilliseen lohkoon eli munuaispyramidiin, joiden leveä tyviosa on kohti munuaisen kuorikerrosta ja kärki suuntautuu kohti munuaisallasta. Munuaispyramidin kärkeä kutsutaan munuaisnystyksi () ja jokainen munuaisnysty sijaitsee yhden munuaisaltaasta haarautuvan munuaispikarin sisällä.

## Rakenne ja toiminta
Jokaisen munuaispyramidin sisällä on lähes 100&nbsp;000 nefronia. Nefronin rakenteeseen kuuluvat keräsenkotelo, sen sisällä oleva hiussuonikeränen, proksimaalinen kiemuratiehyt, Henlen linko, distaalinen kiemuratiehyt ja kokoojaputki. Munuaisvaltimosta haarautuva tuojasuoni tuo verta munuaispyramidin sisälle keräsenkotelon ontelossa olevaan hiussuonikeräseen. Siellä kapillaarien seinämien läpi suodattuu keräsenkotelon onteloon alkuvirtsaa, joka jatkaa kulkuaan munuaistiehyisiin. Valtaosa alkuvirtsasta imeytyy tiehyissä ja kokoojaputkissa munuaisytimen hiussuoniin eli takaisin verisuonistoon. Viejäsuoni kuljettaa takaisin imeytyneen nesteen pois munuaispyramidista ja edelleen munuaislaskimoon. 

Useiden nefronien distaaliset kiemuratiehyet laskevat samaan kokoojaputkeen. Pienet kokoojaputket yhtyvät suuremmiksi putkiksi, jotka laskevat munuaisnystyn kautta munuaisaltaaseen ulos munuaispyramidista. Alkuvirtsan takaisinimeytymistä tapahtuu ainoastaan munuaispyramidin sisällä, joten munuaisaltaaseen päätyy vain lopullista virtsaa.  

## Lähteet
Gatsi ja Gaim

**Gatsi** () ja **Gaim** (, tai Ga, გა) olivat keskiaikaisten georgialaisten kronikoiden mukaan jumalia Kartlin (antiikin lähteiden Iberian) muinaisten georgialaisten esikristillisessä pantheonissa. Georgialainen hagiografinen teos "*Ninon elämä*" kertoo, että kun Pyhä Nino, 300-luvun georgialaisten kastaja kristinuskoon, saapui Mtskhetan kaupunkiin hän näki, että Armazin pääjumalakuvan oikealla puolella "seisoi toinen, kullasta tehty kuva, jolla oli miehen kasvot. Sen nimi oli Gatsi, ja sen vasemmalla puolella oli hopeainen, ihmiskasvoinen jumalakuva, jonka nimi oli Gaim". Toisessa keskiaikaisen kronikan kohdassa kerrotaan, että Gatsin ja Ga(imi)n uskottiin hallinneen "kaikkia mysteereitä".    

Keskiaikaisia georgialaisia kronikoita lukuun ottamatta arkeologisia todisteita tai aikalaiskertomuksia jumalista ei kuitenkaan ole. Molemmat jumalat, jotka puolimyyttisen hallitsijan Azon kerrotaan tuoneen alkuperäisestä kotimaastaan Arian-Kartlista, saattoivat olla versio anatolialaisista jumalista Attis ja Kybele.    

## Lähteet
Australian töpöhäntäinen karjakoira

**Australian töpöhäntäinen karjakoira** () on australialainen työkoira, joka on jalostettu paimentamaan karjaa. Jalostuksessa on käytetty sekä Australian alkuperäiskoira dingoa että eurooppalaisia tuontikoiria. Rotu on Suomessa erittäin harvinainen, ja Suomen Kennelliiton jalostustietokannan mukaan Suomessa on rekisteröity vain yksi yksilö..

## Ulkonäkö

Koira on töpöhäntäinen ja neliömäinen. Uroksen säkäkorkeus on 46–51&nbsp;cm, nartun 43–48&nbsp;cm.

Väritykseltään rodun tulee olla sininen tai punakimo. Sininen väritys tulee olla yksivärinen sininen tai yksivärinen siniläikikäs, päässä ja rungossa mustat merkit ovat sallittuja.

Punakimo värityksen tulee olla tasaisen punakimo aluskarvaa myöten, punaiset merkit päässä ja rungossa ovat sallittuja. Valkoiset tai kermanväriset karvat eivät ole sallittuja.

Virheitä ovat ulkonäössä ruskea tai lihanvärinen kirsu, ylä- tai alapurenta, yli 10&nbsp;cm pitkä häntä, pihtikinttuisuus, vaaleanpunaiset tai valkoiset kynnet, valkoinen tai kermanvärinen karvapeite, typistetty häntä ja tan-merkit.

## Luonne ja käyttäytyminen
Sillä on työkoiran luonne, luontainen kyky työskennellä ja hallita karjaansa, se on uskollinen, rohkea ja työintoinen. "Töpö" on aina valpas, tarkkaavainen ja useimmiten epäluuloinen vieraita kohtaan. Näyttelyissä sen on kuitenkin oltava käsiteltävissä, eikä rotu saa olla aggressiivinen tai arka missään tilanteessa.

## Alkuperä
Australian töpöhäntäinen karjakoira on jalostettu Australiassa 1830-luvulla. On kuitenkin epäselvää, kuka on alun perin keksinyt rodun. Erään teorian mukaan Thomas Simpson Hall olisi vuoden 1830 aikoihin risteyttänyt keskenään dingoja ja pohjoisenglantilaisia smithfieldincollieita, luoden ensimmäiset australiankarjakoirat, jotka vielä tuolloin kulkivat nimellä *Hall's Heeler*. Toisen teorian mukaan karjanajaja Timmins Uuden Etelä-Walesin Bathurstista olisi vuonna 1830 risteyttänyt dingon ja smithfieldincollien, ja lopputuloksena oli punainen, töpöhäntäinen rotutyyppi, jota kutsuttiin nimellä *Timmins Biter*. Koska ne olivat kuitenkin liian kovaotteisia karjaa kohtaan, tehtiin vielä yksi risteytys – tällä kertaa sileäkarvaisen blue merle -värisen collien tai mahdollisesti sen paikallisen koolie-version kanssa. Dingolta periytyi sitkeys, kestävyys ja punainen väritys sekä collielta/koolielta sininen väritys, kun taas smithfieldincollielta periytyi luonnontöpöhäntä.

Nimensä mukaisesti rodun pääasiallinen käyttötarkoitus on karjalaumojen hallitseminen ja paimennus. Vuonna 2001 virallistettiin nimitys "australian töpöhäntäinen karjakoira".

## Lähteet

*Rotumääritelmä (Suomen Kennelliitto, pdf)
Eurydike (Kreonin vaimo)

**Eurydike** (, ) oli kreikkalaisessa mytologiassa Theban kuninkaan Kreonin puoliso. Hänet mainitaan lyhyesti Sofokleen *[[Antigone (Sofokles)|Antigonessa]]*, jossa hän surmasi itsensä sen jälkeen, kun hänen poikansa Haimon ja tämän kihlattu Antigone olivat tehneet itsemurhan.

Kreon oli Eteokleen ja Polyneikeen kuoltua valtakamppailussa määrännyt, ettei Polynikesta saa haudata. Antigone, Polyneikeen sisar, uhmasi kuitenkin määräystä, jolloin Kreon suljetutti hänet hautaan elävältä. Kun Kreon lopulta suostui Antigonen vapauttamiseen, tämä oli tehnyt itsemurhan, ja paikalle saapunut Kreonin poika Haimon, joka oli Antigonen kihlattu, heittäytyi miekkaansa surusta. Uutisen kuultuaan Eurydike surmasi itsensä miekalla kiroten miehensä molempien poikiensa, Megareuksen (tai Menoikeus) ja Haimonin, kuolemasta.

## Lähteet
Kirsti Rantanen

**Kirsti Annikki Rantanen** (o.s. **Widing**; 27. tammikuuta 1930 Viipurin mlk – 14. syyskuuta 2020 Helsinki) oli suomalainen tekstiilitaiteilija. Rantanen opiskeli Taideteollisessa oppilaitoksessa ja myöhemmin opetti siellä. Hän aloitti painokangassuunnittelijana, mutta myöhemmin hän keskittyi kudottujen huonekalu- ja sisustustekstiilien suunnitteluun ja suunnitteli teoksia julkisiin tiloihin.

Rantanen suunnitteli Kauhavan kaupunginkirjastoon taidetekstiilin *Langan lento* (1992). Hattulan kirjastossa on hänen teoksensa *Verkalleen*. Hän loi myös Mukkulan kirkossa olevat tekstiiliteokset. Oulun taidemuseossa on myös hänen teoksiaan.

Kirsti Rantasen tytär on taidemaalari Silja Rantanen.
__NOTOC__
## Palkinnot ja tunnustukset
*Pro Finlandia -mitali 1988
*Taiteilijaprofessori 1983–1988
*Vuoden tekstiilitaiteilija 1986 
*Kunniatohtori 1993 (Taideteollinen korkeakoulu)
*Prinssi Eugen -mitali 1995

## Julkaisuja
* Rantanen, Kirsti: ”Pohjolan tytär Ateneumissa”, *Pro Arte Utili: Taideteollinen korkeakoulu 20 vuotta.* Taideteollisen korkeakoulun julkaisusarja, B 35. Helsinki, 1993.  
* *Karvalangasta mattoa ennen.* Pirkanmaan kotityö, 1986. 
* Rantanen, Kirsti ym.: *Karvalangasta mattoa nyt.* Pirkanmaan kotityö, 1986. 
* *Kuitu ja rakenne.* Oulun taidemuseon julkaisuja, 22. Oulun taidemuseo, 1993.  
* *Langan varassa: Kirsti Rantasen merkkejä ja merkintöjä.* Taideteollisen korkeakoulun julkaisusarja, B 63. Taideteollinen korkeakoulu, 2000.  

## Lähteet

## Kirjallisuutta
* Aarnio, Rauha: ”Vähän Kirsti Rantasesta, tekstiilistä, porakoneesta – ja esiripusta”, *Kaunis koti* 1/1966 s. 38–41.
* 
* 

## Aiheesta muualla
*
Eve Laurence

**Eve Laurence** (s. 4. lokakuuta 1985 Queen Anne, Maryland) on yhdysvaltalainen pornonäyttelijä.

## Ura
Laurence aloitti uransa 18-vuotiaana aluksi alastonmallina, jonka myötä hän päätyi tekemään pornoelokuvia. Vuonna 2007 Laurence sai AVN-ehdokkuuden parhaasta seksikohtauksesta elokuvassa. Hän on esiintynyt yli 120 pornoelokuvassa.

Vuonna 2005 hän piti hetken taukoa aikuisviihteestä ja muutti takaisin Marylandiin, jossa Laurence aloitti työskentelemään asuntolainayhtiössä. Hänen tarkoituksensa on myös päästä lakikouluun opiskellakseen kiinteistövälitystä.

## Lähteet

## Aiheesta muualla
* 
* iafd.com
Äärirajoilla

**Äärirajoilla** (*The Outer Limits*) on yhdysvaltalainen televisiosarja. Alkuperäistä sarjaa esitettiin vuosina 1963&ndash;1965 ABC-televisiokanavalla. Sarjan uutta versiota 1995–2002 esitti aluksi Showtime, jolta se siirtyi Sci-Fi Channelille. Suomessa uudempaa sarjaa esitti Yle TV2  ainakin neljän kauden verran.

Alkuperäisessä sarjassa oli 49 jaksoa ja uudemmassa 154.

## Sarjassa (1995–2002) nähtyjä näyttelijöitä

*Nicole de Boer
*Thomas Cavanagh
*Kim Coates
*Bill Cobbs
*Kevin Conway
*Roger R. Cross
*Michael Cram
*David Cubitt
*Geraint Wyn Davies
*Don S. Davis

*William B. Davis
*William deVry
*Victor Garber
*Lorena Gale
*Jason Gray-Stanford
*Mark Hamill
*Bruce Harwood
*Leslie Hope
*Michael Ironside
*Nicholas Lea
*Justin Louis

*Leonard Nimoy
*Ty Olsson
*Peter Outerbridge
*Robert Patrick
*Grace Park
*Lou Diamond Phillips
*John Pyper-Ferguson
*Ryan Reynolds
*Ron Rifkin
*Teryl Rothery
*Alan Scarfe

*Michael Shanks
*Kavan Smith
*Tara Spencer-Nairn
*Jessica Steen
*Sarah Strange
*Amanda Tapping
*Emmanuelle Vaugier
*Kate Vernon
*Timothy Webber
*Frank Whaley

## Lähteet

## Aiheesta muualla
* 
* 
* 
* 
*
Ali Lacheb

**Ali Lacheb** (s. 1956 Algeria) on suomalaisalgerialainen dokumenttielokuvantekijä. Hänen työnsä käsittelevät pääasiassa suomalaista kulttuuria. 

Ali Lacheb on suorittanut journalismin maisterintutkinnon Moskovan valtionyliopistossa. Lacheb muutti Suomeen vuonna 1984. Hän työskenteli aluksi Jyväskylän yliopistossa viestintätieteiden laitoksen amanuenssina. Sen jälkeen hän on asunut muun muassa Pariisissa, Ranskassa, työskennellen siellä suomalaisessa kulttuuri-instituutissa. Vuonna 1996 Lacheb palasi Suomeen ja perusti Oran Productions -tuotantoyhtiön.

## Filmografia
* ”Kaj Bremer” 2010, 26 min, Dokumentti valokuvaaja Kaj Bremeristä
* ”Totta ja tarua” 2010, 15min, Stiina Saaristosta
* ”Kalevala elää 1” 2009, 65 min
* ”Kalevala elää 2” 2009, 55 min
* ”16 tuntia kylässä Paanajärvellä” 2009, 32 min, ”Anna Pavlovan Kohtalo” 
* ”Maaginen rytmi, Kalevala” 2009, 10 min, Hannu Väisäsestä 
* *Silmä ja sulka* (2001) – Erik Bruun
* *Muistojen valokuvaaja* (2001) – Jorma Puranen
* *Unien maalari* (2001) – Risto Suomi
* *Sielun piirtäjä* (2002) – Kuutti Lavonen
* *Oranin naiset* (2005)Euroopan Vuoksi, 20 min, YLE 2
* *Kymmenentuhatta suudelmaa* (2006) – Hannu Väisänen
* *Tin Hinan* (2007)
*4 ohjelmaa, 10 min YLEN 1 aamu- TV:ssä loka- joulukuun aikana, ne käsittelevät muulta tulleiden, Suomessa asuvien kuvataiteilijoiden taidetta ja heidän elämäänsä. 2002
Muut:
*TV1, A-Bros -ohjelmassa esitetty osa filmistä ”Ensimmäinen Lähi-idän naisten rauhanmarssi Jordanian laaksossa”, huhtikuu 2000 
*Yleisradion tilaamia lyhyt inserttejä Opintoportti-ohjelmaan: ”Somalit koulussa”, esitetty lokakuussa 2001 ja ”Taideaineet koulussa”, esitetty marraskuun alussa 2001
*Tytöstä naiseksi”, tilaajana Palestine, Tanska, Ruotsi, Norja, Suomi, Algeria, 2001
*Dokumentti, 20 min. ”Suomi ja maahanmuuttajat”, tilaajana Työministeriö ja TE-keskus 2002 (opetusfilmi)
*Veneturvallisuus ja navigaatio: opetusfilmi, 20 min., tilaajana Suomen navigaatio- ja purjehdusseurat. 
*Jyväskylän yliopiston tilaamat: biologian laitoksen, opettajankoulutuslaitoksen ja fysiikan laitoksen esittelyfilmit, 1987
*Jyväskylän yliopiston koulutuksen tutkimuslaitoksen tilaama filmi: ”Esteettisen kasvatuksen projekti”, 1988
*1985–1989, tutkimusmateriaalia eri laitoksille ja tutkijoille, Jyväskylän yliopisto
*Jyväskylän lääninhallituksen, JKL: yliopiston ja opetusministeriön tilaama filmi ”Venäjän kielen opiskelun tärkeys”, 1989
*Kansainvälisen nuorisokeskuksen Villa Elban, ja opetusministeriön tilaama filmi ”Olenogorsk”, 1999, esitetty Pohjois-Venäjän aluetelevisiossa
*EU:n ja opetusministeriön tilaama filmi ”My Life” palkittiin kunniamaininnalla kilpailussa ”Kuvia Euroopasta” 11.2.2000
*EU:n ja opetusministeriön tilaama filmi ”Erez” nuoriso- ja sosiaalityöntekijöiden koulutustilaisuuksia varten maaliskuu 2000
*”Luonnossa – luonnollinen”, EU, 2001
*Villa Elban, kansainvälisen nuorisokeskuksen, esittelyfilmi, 2001
*Kokkolan kaupungin matkailutoimiston tilaama esittelyfilmi, 2001
*EU:n nuoriso-osaston tilaama opetusohjelma Futura: ”Abdel, Georges and Paulina”, 2001

## Lähteet
* 

## Aiheesta muualla
*
Tommi Parkko

**Tommi Parkko** (s. 8. lokakuuta 1969, Hamina) on suomalainen runoilija, tietokirjailija, kustannustoimittaja, kirjoittajakouluttaja ja Parkko Kustannuksen kustantaja.

Hän on opiskellut teoreettista filosofiaa, estetiikkaa ja kotimaista kirjallisuutta Helsingin yliopistossa sekä informaatiotutkimusta Tampereen yliopistossa.

Parkko debytoi runoilijana Markus Jääskeläisen kanssa julkaistulla yhteisrunokokoelmalla *Vanhat laulut Nimettömät eläimet*, joka ilmestyi hänen ja Jääskeläisen perustaman Nihil Interitin kustantamana vuonna 1994. Hänen ensimmäinen oma runokokoelmansa *Lyhyt muisti, meri* ilmestyi Tammen kustantama vuonna 1997.

Runokokoelmien ja antologioiden lisäksi hänen runojaan on julkaistu muun muassa Tuli & Savu -lehdessä, Nuoressa Voimassa ja Lumoojassa ja niitä on käännetty hepreaksi, latviaksi, venäjäksi, englanniksi, ruotsiksi ja viroksi. Lisäksi hän on osallistunut erilaisten teosten toimittamiseen.

Parkko on Haminan runoyhdistys ry:n puheenjohtaja. Hän on toiminut myös Varsinais-Suomen taidetoimikunnassa läänintaiteilijana. Parkko kuuluu myös osuuskunta Poesian perustajajäseniin. Hän ollut ehdolla Turun kaupunginvaltuustoon vuosina 2004 ja 2008 vihreiden ehdokkaana.

Esikuvikseen Parkko on maininnut Paavo Haavikon ja Kari Aronpuron.

## Tuotanto
* 
* 
* 
* 
* 
* 
* 
* 
* 
* 
* 
* 
* *Aaseista ja varjoista*. Aviador, 2026. 

## Palkinnot
Suomen arvostelijain liiton Turun-osasto myönsi joulukuussa 2020 Parkolle Kritiikin punnukset -palkinnon hänen merkittävistä ansioistaan runouden edistäjänä.

## Lähteet

## Aiheesta muualla
* Tommi Parkko Lukukeskuksen sivuilla 
* Tommi Parkko: ''Lyhyt muisti - huomioita töistä ja päivistä'' (Runoilijan muistikirja vuodelta 2005)
* Tommi Parkko esittää Runoraadissa runot ''Lasi voi olla likainen, tai näen maan...'' ja ''Sinä yönä satoi lumi''
Lumooja

**Lumooja** on suomalainen vuodesta 2000 alkaen ilmestynyt uutta kotimaista kirjallisuutta ja luovaa kirjoittamista käsittelevä kirjallisuuslehti. Neljä kertaa vuodessa ilmestyvä lehti keskittyy uusiin ja nuoriin kirjoittajiin ja kiinnostaviin ilmiöihin ja tarjoaa julkaisukanavan uusille kyvyille.

Lehteä julkaisee turkulainen Kirjoittajayhdistys Kapustarinta ry.

Lumooja julkaisee muun muassa runoja, proosaa, haastatteluja, kolumneja, artikkeleita ja arvosteluja.

Runoilijat Pauliina Haasjoki, Jenni Haukio ja Reetta Niemelä sekä prosaisti Heli Peltoniemi perustivat Kirjoittajayhdistys Kapustarinnan toukokuussa 1999. Alun perin kyseessä oli esiintymisryhmä, joka alkoi pian tarjota esiintymisareenoita myös muille taiteilijoille. Pian päätettiin perustaa myös kirjallisuuslehti.

Lumoojan ensimmäisen numeron 1/2000 teemana oli syntyminen: kirjoituksen ja kirjallisuuden luominen. Päätoimittajana toimi Heli Peltoniemi. 

## Lähteet

## Aiheesta muualla
*Lumoojan verkkosivut
*
*Lumooja Kultti ry:n sivuilla
Gabrielle Reece

**Gabrielle ”Gabby” Reece** (s. 6. tammikuuta 1970 La Jolla, Kalifornia) on yhdysvaltalainen rantalentopalloilija, urheiluselostaja, podcast-juontaja ja entinen malli.

## Varhainen elämä ja koulutus
Reece kasvoi Saint Thomasilla, Yhdysvaltain Neitsytsaarilla, perheen ainoana lapsena. Hänen vanhempansa ovat Terry Glynn ja Robert Eduardo Reece. Hänen isänsä, joka oli trinidadilainen, kuoli lento-onnettomuudessa kun Gabrielle oli viisivuotias. Ikävuosina 2-7 hän asui äitinsä kanssa perhetuttavien luona Long Islandilla, New Yorkissa. Gabrielle palasi Yhdysvaltojen mantereelle 11. luokalla ja Keswick Christian Schoolia, St. Petersburgissa, Floridassa, jolloin hän alkoi harrastaa urheilua. Vuonna 1989 hän muutti New Yorkiin keskittyäkseen tavoitteellisemmin urheilumuotimallin uraan samalla kun jatkoi ammattilaislentopallon pelaamista. Reece valmistui Floridan osavaltionyliopistosta (FSU), jossa hän opiskeli viestinnän linjalla.

## Lentopalloura
Valmistumisen jälkeen Reece pelasi useita vuosia ammattilaislentopallokiertueilla. Reece harjoitteli golfia neljän vuoden ajan toivoen pääsevänsä LPGA-kiertueelle (naisten ammattilaisgolfkiertue). Hän ei kuitenkaan onnistunut siinä. Vuonna 2009 hän kertoi: *"...pienten lasten äitinä minulla ei yksinkertaisesti ollut aikaa niin vaativalle lajille."*

## Muuta
Reece esiintyi useissa Elle- ja Harper's Bazaar -lehden muotikuvissa 1980-luvun lopulla ja 1990-luvun alussa. Hän on ollut myös Outside, Shape, Women's Sport & Fitness, Playboy, Elle ja Life -lehtien kansikuvissa.

Huhtikuussa 2013 julkaistussa kirjassaan Jalkani on liian iso lasitossuun: Opas epätäydelliseen elämään *(My Foot Is Too Big for the Glass Slipper: A Guide to the Less Than Perfect Life)* Reece kirjoittaa, että *"todellinen naisellisuus tarkoittaa pehmeyttä, vastaanottavaisuutta ja – varokaa nyt – alistuvuutta."* Hän tarkensi kantaansa 16. huhtikuuta samana vuonna The Today Show -ohjelman haastattelussa sanomalla uskovansa, että naisen alistuminen parisuhteessa voi olla merkki voimasta, ei heikkoudesta. *"Me emme huolehdi siitä, että miehet 'saisivat kaiken', joten en tiedä mistä saimme päähän tämän ajatuksen, että meidän pitäisi saada kaikki."*

Vuonna 2022 Reece esiintyi itsenään televisiosarjassa Billions.

## Yksityiselämä
Reece avioitui surffaaja Laird Hamiltonin kanssa 30. marraskuuta 1997. Heillä on kaksi tytärtä. Lisäksi perheeseen kuuluu Hamiltonin tytär hänen aiemmasta avioliitosta surffaaja ja vaatesuunnittelija Maria Souza kanssa. Perhe asuu vuorotellen Havaijilla ja Malibussa, Kaliforniassa. Malibussa Reece tunnetaan *"Malibu Mob"* -nimisestä julkkisystävien ja naapurien ryhmästä, johon kuuluvat mm. näyttelijät John Cusack ja John C. McGinley sekä jääkiekkoilija Chris Chelios ja tennispelaaja John McEnroe.

## Lähteet

## Aiheesta muualla
* Viralliset kotisivut
Gretchen Bleiler

**Gretchen Bleiler** (s. 10. huhtikuuta 1981 Toledo, Ohio) on yhdysvaltalainen lumilautailija. Hän voitti hopeaa naisten lumikourussa Torinon talviolympialaisissa vuonna 2006.

Bleiler aloitti lumilautailun 11-vuotiaana ja siirtyi ammattilaiseksi vuonna 1996. Vuosina 2003, 2005 ja 2006 hän voitti enemmän lumikourukilpailuja kuin kukaan muu nainen. Olympiahopean lisäksi hän on voittanut muun muassa X Gamesissa kultaa lumikourussa vuosina 2003, 2005 ja 2008. Hän käytännössä dominoi kautta 2003 voittaen lähes kaiken mahdollisen mukaan lukien maailmanmestaruuden, X Gameseissa ja Overall Grand Prixin.

## Lähteet

## Aiheesta muualla
* Viralliset kotisivut
* Bleiler FIS:n sivuilla
* Bleilerin bio USA:n olympiakomitean sivustolla